CELEX: 32020R1190
Language: el
Date: 2020-08-11 00:00:00
Title: Εκτελεστικός κανονισμός (ΕΕ) 2020/1190 της Επιτροπής της 11ης Αυγούστου 2020 για τη διόρθωση του εκτελεστικού κανονισμού (ΕΕ) 2015/983 σχετικά με τη διαδικασία για την έκδοση της ευρωπαϊκής επαγγελματικής ταυτότητας και την εφαρμογή του μηχανισμού προειδοποίησης σύμφωνα με την οδηγία 2005/36/ΕΚ του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

12.8.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 262/4
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1190 ΤΗΣ ΕΠΙΤΡΟΠΗΣ
         της 11ης Αυγούστου 2020
         για τη διόρθωση του εκτελεστικού κανονισμού (ΕΕ) 2015/983 σχετικά με τη διαδικασία για την έκδοση της ευρωπαϊκής επαγγελματικής ταυτότητας και την εφαρμογή του μηχανισμού προειδοποίησης σύμφωνα με την οδηγία 2005/36/ΕΚ του Ευρωπαϊκού Κοινοβουλίου και του Συμβουλίου
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων (1), και ιδίως το άρθρο 4α παράγραφος 7,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 20 παράγραφος 1 του εκτελεστικού κανονισμού (ΕΕ) 2015/983 της Επιτροπής (2), για την εγκατάσταση και για την προσωρινή και περιστασιακή παροχή υπηρεσιών σύμφωνα με το άρθρο 7 παράγραφος 4 της οδηγίας 2005/36/ΕΚ, η αρμόδια αρχή του κράτους μέλους υποδοχής πρέπει πρώτα να λάβει σειρά αποφάσεων. Μεταξύ αυτών είναι η απόφαση για την παράταση της ισχύος της ευρωπαϊκής επαγγελματικής ταυτότητας (ΕΕΤ).
                  
               
                     (2)
                  
                  
                     Ωστόσο, το άρθρο 7 παράγραφος 4 της οδηγίας 2005/36/ΕΚ εφαρμόζεται μόνο σε περιπτώσεις κατά τις οποίες οι υπηρεσίες πρόκειται να παρασχεθούν για πρώτη φορά. Συνεπώς, στο πλαίσιο του άρθρου 20 παράγραφος 1 του εκτελεστικού κανονισμού (ΕΕ) 2015/983, απόφαση για την παράταση της ισχύος της ΕΕΤ είναι άνευ αντικειμένου.
                  
               
                     (3)
                  
                  
                     Κατά συνέπεια, ο εκτελεστικός κανονισμός (ΕΕ) 2015/983 θα πρέπει να διορθωθεί αναλόγως.
                  
               
                     (4)
                  
                  
                     Το μέτρο που προβλέπεται στον παρόντα κανονισμό είναι σύμφωνο με τη γνώμη της επιτροπής για την αναγνώριση των επαγγελματικών προσόντων που αναφέρεται στο άρθρο 58 παράγραφος 1 της οδηγίας 2005/36/ΕΚ,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο άρθρο 20 του εκτελεστικού κανονισμού (ΕΕ) 2015/983, η παράγραφος 1 αντικαθίσταται από το ακόλουθο κείμενο:
            
               
                  «1.   Για εγκατάσταση και για προσωρινή και περιστασιακή παροχή υπηρεσιών σύμφωνα με το άρθρο 7 παράγραφος 4 της οδηγίας 2005/36/ΕΚ, η αρμόδια αρχή του κράτους μέλους υποδοχής λαμβάνει είτε απόφαση για έκδοση της ΕΕΤ, είτε απόφαση για άρνηση έκδοσης της ΕΕΤ ή απόφαση για την εφαρμογή αντισταθμιστικών μέτρων, σύμφωνα με το άρθρο 7 παράγραφος 4 τέταρτο εδάφιο ή σύμφωνα με το άρθρο 14 της οδηγίας 2005/36/ΕΚ.».
               
            
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 11 Αυγούστου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 255 της 30.9.2005, σ. 22.
         
            (2)  Εκτελεστικός κανονισμός (ΕΕ) 2015/983 της Επιτροπής, της 24ης Ιουνίου 2015, σχετικά με τη διαδικασία για την έκδοση της ευρωπαϊκής επαγγελματικής ταυτότητας και την εφαρμογή του μηχανισμού προειδοποίησης σύμφωνα με την οδηγία 2005/36/ΕΚ του Ευρωπαϊκού Κοινοβουλίου και του Συμβουλίου (ΕΕ L 159 της 25.6.2015, σ. 27).